Irgens er utdannet cand.scient. i informatikk ved Universitetet i Oslo i 1988 og ph.d. i informatikk (Computer Science) fra Simon Fraser University i 2001. Hovedoppgaven handlet om integrering av programmene Prolog og Simula, mens ph.d.-avhandlingen hadde tittelen . Ifølge Google Scholar har Irgens vært medforfatter på en vitenskapelig artikkel samt noen tekniske rapporter, konferansebidrag og populære bidrag. Han arbeidet fra 1988 ved Senter for industriforskning i Oslo, som senere fusjonerte med SINTEF. Etter doktorgradsutdannelsen var han med å etablere selskapet Actenum Corporation i Vancouver, Canada, en mindre IT-bedrift som leverer beslutningsstøttesystemer til olje- og gassektoren og der han satt i styret.